Šamaan Evald kasutab leiba, piima ja maisi rituaalseteks toiminguteks, kuid leiab, et igasugune toit on püha ja suure armastusega tehtud roog võib olla ka ravim. Ajasime rännumehe ja šamaaniga Viimsis tema koduköögis pisut juttu. Evald pakkus külalistele üht oma lemmikut Ghana rooga ja jagas lahkelt ka selle retsepti.
“Köök on kodu süda ning süda peab olema avatud ja jagama armastust. Armastusega tehtud toit on alati maitsev,” sõnastab Eesti selgeltnägijate tuleproovi võitja šamaan Evald köögivõlurite saladuse.